Ekaterina Gerasimova
kittykat3756@gmail.com
Lejátszólista készítése a fájllistából
Kelemen Gábor
kelemeng at ubuntu dot com 2015.

# Lejátszólista létrehozása

Létrehozhat egy zenelejátszókban használható M3U lejátszólistát az EasyTAG-ben megjelenített fájllista alapján:

Jelölje ki a fájlnézetben a lejátszólistára felvenni kívánt fájlokat.

Válassza az Egyéb Lejátszólista előállítása menüpontot.

Válassza a Használandó maszk lehetőséget, és írjon be egy maszkot formátumleírók használatával, vagy válassza a Könyvtár nevének használata lehetőséget a lejátszólista elnevezéséhez a Böngészőben kiválasztott könyvtár alapján.

Jelölje be a Csak a kijelölt fájlok felvétele négyzetet a fájllistában kijelölt fájlok felvételéhez a lejátszólista előállításakor. Törölje az összes megjelenített fájl felvételéhez a lejátszólistára.

Válassza a Relatív elérési út használata a lejátszólistában lehetőséget, hacsak nem kizárólag az aktuális számítógépen tervezi használni a lejátszólistát, és nem tervezi a hangfájlok áthelyezését sem. Egyébként a Teljes elérési út használata a lejátszólistában lehetőséget válassza.

Jelölje be a Lejátszólista létrehozása a szülőkönyvtárban négyzetet, ha a lejátszólistát a Böngészőben kiválasztott könyvtár szülőkönyvtárába szeretné menteni. Egyébként a lejátszólista a Böngészőben kiválasztott könyvtárba jön létre.

Ha a lejátszólistát egy windowsos számítógépen, vagy NTFS vagy FAT fájlrendszeren szeretné használni, akkor jelölje be a DOS könyvtárelválasztó használata négyzetet.

Válassza a Csak fájlok listájának írása lehetőséget egy csak fájlnevek listáját tartalmazó lejátszólista létrehozásához. Válassza az Információk írása a fájlnév használatával lehetőséget bővített információk kiírásához a lejátszólistába, beleértve a hangfájl hosszát is. Egyéni bővített információk lejátszólistába írásához válassza az Információk írása ezek használatával lehetőséget, és formátumleírók használatával adjon meg egy maszkot.

A lejátszólista előállításához nyomja meg a Mentés gombot.